Karang sebuah tulisan dalam bahasa Rejang yang bernada argumentatif dan panjangnya 1 paragraf.

Mnurutku utuk matêi bladêu dê nam liwêt tun jano dokter yo utuk nak Indonesia do o coa cocok, ipê igai amên nak lêm agamo Islam matêi bladêu o bêbênêa coa buliak ipê igai pakêi rêncano. Memang dau tun dê bi an sakit coa kêkaên, masuk umêak sakit belek moi tapi sakitnê coa bêku ang bi pasêtba tun dê mêding sakit o putus aso, do oba gunonê itê dê jijai keluargo jano têtanggonê nam mêlêi smangat utuk dê sakit o supayo mêak si sapêi peker utuk smudo idupnê ngen bladêu. Itê kulo amên sapêi têjijai ade keluargo tê sakitnê coa kêkaên asai jêmau o pasêt ade tapi amên itê meker kak pahalo itê murus tun sakit o coa gi bakêa têpeker nak otok tê lok madêak jêmau, kêrno utuk tê dê khususnê muslim sakit o kuni Allah SWT utuk nam kêmaên kulo kuni Allah SWT, jijai itê nam sêmrêak ngen têmaêak dau bêduo dê baik utuk dê sakit o.